'તમે અહીં કેટલાં વર્ષથી છો?' જયંતીએ પૂછ્યું. 'મૂળ અમે રાજકોટના. પપ્પાએ પ્યોર સોના- ચાંદીના દાગીનાનો આ શોરૂમ શરૂ કરેલો. પાંચ વર્ષ અગાઉ એ અવસાન પામ્યા એ પછી વહીવટ મારા હાથમાં આવ્યો અને મેં સોના- ચાંદી ઉપરાંત ઇમિટેશનનું કાઉન્ટર પણ વધાર્યું.' એણે મોં મલકાવીને ઉમેર્યું. 'સોનુ ના પરવડે એ લોકો ઇમિટેશન ખરીદીને રાજી થાય છે. સોનુ સાચું હોય તો ચોરીની કે ચેઇન સ્નેચિંગની બીક લાગે. નકલીવાળાને આવી કોઇ ઉપાધિ નહીં.'